Document ID: 32010D0373

DEĊIŻJONI TAL-KUMMISSJONI
tal-1 ta’ Lulju 2010
li temenda d-Deċiżjoni 2004/452/KE li tfassal elenku ta’ istituzzjonijiet li r-riċerkaturi tagħhom jistgħu jkollhom aċċess għal data kunfidenzjali għal għanijiet xjentifiċi
(notifikata bid-dokument numru C(2010) 4385)
(Test b’relevanza għaż-ŻEE)
(2010/373/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-istatistika Ewropea (1), u b’mod partikolari l-Artikolu 23 tiegħu,
Billi:
(1)
Ir-Regolament tal-Kummissjoni (KE) Nru 831/2002 tas-17 ta’ Mejju 2002 li jimplimenta r-Regolament tal-Kunsill (KE) Nru 322/97 dwar l-Istatisika tal-Komunità, rigward fakoltà ta' użu ta' data kunfidenzjali għal skopijiet xjentifiċi (2) jistabbilixxi, għall-finijiet ta’ konklużjonijiet statistiċi magħmula għal skopijiet xjentifiċi, il-kundizzjonijiet li bihom jista’ jingħata l-aċċess għal data kunfidenzjali mgħoddija lill-awtorità tal-Komunità u r-regoli ta’ kooperazzjoni bejn il-Komunità u l-awtoritajiet nazzjonali sabiex ikun iffaċilitat dan l-aċċess.
(2)
Id-Deċiżjoni tal-Kummissjoni 2004/452/KE stabbiliet (3) lista ta’ istituzzjonijiet li r-riċerkaturi tagħhom jista’ jkollhom aċċess għal data kunfidenzjali għal skopijiet xjentifiċi.
(3)
L-Università Sabanci, Tuzla/Istanbul, it-Turkija, l-Università McGill, Montreal, il-Kanada u d-Direttorat Servizz Ekonomiku u Riformi Strutturali, id-Direttorat Ġenerali għall-Affarijiet Ekonomiċi u Finanzjarji tal-Kummissjoni Ewropea jridu jitqiesu bħala istituzzjonijiet li jissodisfaw il-kundizzjonijiet meħtieġa u għalhekk għandhom jiżdiedu mal-lista ta’ aġenziji, organizzazzjonijiet u istituzzjonijiet imsemmija fl-Artikolu 3(1)(e) tar-Regolament (KE) Nru 831/2002.
(4)
Il-miżuri previsti f’din id-Deċiżjoni huma skont l-opinjoni tal-Kumitat Ewropew tas-Sistema tal-Istatistika (Kumitat SSE),
ADOTTAT DIN ID-DEĊIŻJONI:
Artikolu 1
L-Anness tad-Deċiżjoni 2004/452/KE qed jinbidel bit-test stipulat fl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, l-1 ta’ Lulju 2010.

Labels: 12
7
15
19